**Parole**

Godmorgen og velkommen til dagens bevægelsesjagt på klovbærende vildt.

I de forløbne 15 år har et stort antal lodsejere og jægere i lokalområdet arbejdet sammen om forvaltningen af det store hjortevildt. Resultatet er nu store og stærke bestande af såvel dåvildt som kronvildt, som vi med glæde kan høste fra hvert år.

I tråd med tidligere år, og de øvrige lodsejere/jægere i samarbejdet, koncentrer vi vores bevægelsesjagter omkring afskydning af hundyr og kalve.

Vi har mange dyr i området og ønsker derfor en flot parade efter følgende parole:

Kronvildt: Der må nedlægges kalv, smalhind, hind. ”Spidshind” – altså en spidshjort som er skudt i rudlen for at være en hind/smalhind accepteres på paraden, men som udgangspunkt ønskes spidshjorten sparret.

Trofæbærende kronhjort er fredet på dagens jagt

Dåvildt: Der må nedlægges kalv, smaldå, då og hjort

Råvildt: Lam, rå og buk – dog bør kastebukken spares til næste år.

Ræv/mårhund: Der må nedlægges ræv og mårhund

Gældende for alle vildtarter skyder vi ung før gammel og svag før stærk.

Jagten vil foregå som bevægelsesjagt med langsomtgående hunde. Riffelskytterne vil hovedsageligt være placeret i tårne og stiger. Skytterne opfordres til at danne sig et overblik mulige skudretninger, skudafstande og kuglefang, inden der lades. Sikkerhed frem for alt! – er du i tvivl om skudretning, kuglefang eller andet, så spørg når du bliver sat på post.

Når man er sat på plads og har overblik over sin post, må der lades og skydes.

Vi ønsker at minimere anskydninger mest muligt! Hver enkelt jæger er ansvarlig for egne skud og man kender selv sine begrænsninger. Afgiv så vidt muligt kun skud til stillestående vildt. Rutinerede riffelskytter kan afgive skud til vildt i bevægelse. Har man ikke trænet riffelskydning til løbende vildt, bør man helt afstå fra skud til vildt i bevægelse. Maksimale skudafstande er:

Stilstående vildt: 100 meter

Vildt i bevægelse: 50 meter.

Hold højt på vildtet og placer kuglen i den forreste del af kroppen.

Der må ikke doubleres til klovbærende vildt, men gerne skydes flere stykker vildt fra samme post. Såfremt dyret ligger synligt forendt, kan der afgives skud til nyt vildt i samme retning. Ligger dyret ikke synligt forendt må der ikke skydes mere i denne retning, af respekt for det efterfølgende schweissarbejde.

Alle anskydning eftersøges af registreret schweishunde – mærk vildtets placering i skudøjeblikket og undlad at påbegynd eftersøgningen på egen hånd.

Posten må ikke forlades under drevet – eventuelle fangstskud, mens drevet pågår, skal ske fra den anvist post.

Drevet afsluttes kl.: xx.xx

Når drevet er afsluttet indsamles nedlagt vildt og eventuelle anskydninger afmærkes. Vildtet bringes til paradepladsen og brækkes på anviste sted. Vildtet brækkes ikke i skoven af hensyn til eventuelle eftersøgninger.

Afslutningsvist ønskes I alle en dejlig dag på reviret, hvor vi kan nyde naturen, vildtet og hinandens selskab.

Hermed overlades ansvaret for en god og vellykket dag til hver enkelt af Jer.

Knæk og bræk